CELEX: 32012R0333
Language: sl
Date: 2012-04-19 00:00:00
Title: Izvedbena uredba Komisije (EU) št. 333/2012 z dne 19. aprila 2012 o izdaji dovoljenja za pripravek kalijevega diformata kot krmni dodatek za vse živalske vrste in spremembi Uredbe (ES) št. 492/2006  Besedilo velja za EGP

20.4.2012   
            
            
               SL
            
            
               Uradni list Evropske unije
            
            
               L 108/3
            
         IZVEDBENA UREDBA KOMISIJE (EU) št. 333/2012
   z dne 19. aprila 2012
   o izdaji dovoljenja za pripravek kalijevega diformata kot krmni dodatek za vse živalske vrste in spremembi Uredbe (ES) št. 492/2006
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. V skladu s členom 10 navedene uredbe je treba ponovno oceniti dodatke, dovoljene v skladu z Direktivo Sveta 70/524/EGS (2).
            
         
               (2)
            
            
               Kalijev diformat, številka CAS 20642-05-1, je bil v skladu z Direktivo 70/524/EGS brez časovne omejitve odobren kot krmni dodatek za vse živalske vrste z Uredbo Komisije (ES) št. 492/2006 (3). Ta dodatek je bil naknadno vpisan v register krmnih dodatkov Skupnosti kot obstoječ proizvod v skladu s členom 10(1) Uredbe (ES) št. 1831/2003.
            
         
               (3)
            
            
               V skladu s členom 10(2) Uredbe (ES) št. 1831/2003 in v povezavi s členom 7 navedene uredbe je bil predložen zahtevek za ponovno oceno kalijevega diformata kot krmnega dodatka za vse živalske vrste ter za uvrstitev navedenega dodatka v kategorijo dodatkov „tehnološki dodatki“. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (4)
            
            
               Evropska agencija za varnost hrane („Agencija“) je v mnenju z dne 13. decembra 2011 (4) navedla, da kalijev diformat v predlaganih pogojih uporabe nima škodljivega vpliva na zdravje živali in ljudi ali okolje ter da je navedeni dodatek učinkovit pri podaljšanju časa shranjevanja surovih rib in ribjih stranskih proizvodov. Navedla je, da ne bo varnostnih tveganj za uporabnike, če bodo sprejeti ustrezni zaščitni ukrepi. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena kalijevega diformata je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Ker se s to uredbo izda novo dovoljenje, je treba črtati člen 3 Uredbe (ES) št. 492/2006 in Prilogo III k navedeni uredbi.
            
         
               (7)
            
            
               Ker spremembe pogojev za izdajo dovoljenja za krmni dodatek niso povezane z varnostnimi razlogi, je primerno, da se omogoči prehodno obdobje za porabo obstoječih zalog premiksov in krmnih mešanic, ki vsebujejo ta pripravek, kot dovoljuje Uredba (ES) št. 492/2006.
            
         
               (8)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „tehnološki dodatki“ in funkcionalno skupino „konzervansi“, se dovoli kot dodatek v prehrani živali v skladu s pogoji iz navedene priloge.
   Člen 2
   Člen 3 Uredbe (ES) št. 492/2006 in Priloga III k navedeni uredbi se črtata.
   Člen 3
   Premiksi in krmne mešanice, ki so bili pred začetkom veljavnosti te uredbe označeni v skladu z Direktivo 70/524/EGS in vsebujejo kalijev diformat, kot ga dovoljuje Uredba (ES) št. 492/2006, se lahko še naprej dajejo na trg in uporabljajo do porabe obstoječih zalog.
   Člen 4
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. aprila 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 270, 14.12.1970, str. 1.
   
      (3)  UL L 89, 28.3.2006, str. 6.
   
      (4)  EFSA Journal 2012; 10(1):2530.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg aktivne snovi/kg popolne krmne mešanice z vsebnostjo vlage 12 %
               
            
                  
                     Kategorija tehnoloških dodatkov. Funkcionalna skupina: konzervansi
                  
               
            
                  1a237a
               
               
                  —
               
               
                  Kalijev diformat
               
               
                  
                               
                           
                           
                              
                                 Sestava dodatka
                              
                              
                                           
                                       
                                       
                                          Kalijev diformat: 50 ± 5 %,
                                       
                                    
                                           
                                       
                                       
                                          voda: 50 ± 5 %.
                                       
                                    
                        
                               
                           
                           
                              
                                 Lastnosti aktivne snovi
                              
                              Kalijev diformat
                              Št. CAS 20642-05-1
                              C2H3O4K
                              Pridobljen s kemično sintezo.
                           
                        
                               
                           
                           
                              
                                 Analitska metoda
                                  (1)
                              
                              
                                           
                                       
                                       
                                          Določanje kalija v krmnem dodatku:
                                          EN ISO 6869: atomska absorpcijska spektrometrija (AAS) ali EN 15510: atomska emisijska spektrometrija z induktivno sklopljeno plazmo (ICP-AES)
                                       
                                    
                                           
                                       
                                       
                                          Določanje celotnega formata v krmnem dodatku: EN 15909: reverzna faza metode HPLC v povezavi z ultravijolično detekcijo
                                          Za določanje celotnega formata v premiksih in krmi:
                                          ionska izključitvena tekočinska kromatografija visoke ločljivosti z UV-detekcijo ali detekcijo na osnovi lomnega količnika (HPLC-UV/RI) ali ionska kromatografija z detekcijo na osnovi električne prevodnosti (IC-ECD).
                                       
                                    
                        
               
                  Vse živalske vrste
               
               
                  —
               
               
                  —
               
               
                  —
               
               
                  
                              1.
                           
                           
                              Dovoljeno samo v surovih ribah in ribjih stranskih proizvodih za uporabo v krmi, ki vsebuje največ 9 000 mg kalijevega diformata kot aktivne snovi na kilogram surove ribe.
                           
                        
                              2.
                           
                           
                              Za uporabo v krmi za svinje mešanica različnih virov kalijevega diformata ne sme presegati dovoljene najvišje stopnje v popolni krmni mešanici, ki znaša 18 000 mg na kg popolne krmne mešanice za odstavljene pujske in 12 000 mg na kg popolne krmne mešanice za prašiče za pitanje.
                           
                        
                              3.
                           
                           
                              V navodilih za uporabo navedite:
                              „Sočasna uporaba drugih organskih kislin je pri največjih dovoljenih odmerkih kontraindicirana.“
                           
                        
                              4.
                           
                           
                              
                                 „Za varnost: pri ravnanju je treba uporabljati zaščito za dihala, zaščitna očala in rokavice.“
                              
                           
                        
               
                  11. maj 2022
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.